Is hierdie uitspraak van Malema dalk ‘n onbedoelde politieke profesie? Dit is mos vir presies dieselfde rede waarom die AVP nie met die ANC-regime onderhandel of gesprek voer nie, omdat hulle ’n onwettige regering is, net soos wat Zuma ’n onwettige president is! Jy praat of onderhandel nie met mense en instansies wat onwettig is nie! Veral nie oor jou erfreg nie!
Hoewel daar aangevooer kan word dat Zuma vir ander redes deur Malema as onwettig beskou word as waaroor ons die regime as onwettig beskou, bly dit ’n feit dat as daar ’n geldende rede is wat iets of iemand onwettig maak, is alles wat onder só ’n onwettigheid ontstaan, onderhandel of bereik word, onwettig!
Afrikaners en ook Engelstalige en ander blankes wat hulle lot by die Afrikanervolk ingegooi het, moet ’n magsblok vorm wat hierdie onwettige regime op sterkte van sy onwettigheid verwerp en ’n verklaring uitreik dat die regime deur ons verwerp word. Uit aard van die wyse waarop die grondwet beding is en nie volgens belofte eers weer aan ’n referendum onderwerp is nie, is die nuwe grondwet ook onwettig en so ook elke ander wet wat onder hierdie regime totstand gekom het.